CELEX: 32016R0605
Language: hu
Date: 2016-04-19 00:00:00
Title: A Bizottság (EU) 2016/605 végrehajtási rendelete (2016. április 19.) a Tunéziából származó olívaolaj ideiglenes vámkontingensének megnyitásáról és kezeléséről, valamint az 1918/2006/EK rendelet módosításáról

20.4.2016   
            
            
               HU
            
            
               Az Európai Unió Hivatalos Lapja
            
            
               L 104/11
            
         A BIZOTTSÁG (EU) 2016/605 VÉGREHAJTÁSI RENDELETE
   (2016. április 19.)
   a Tunéziából származó olívaolaj ideiglenes vámkontingensének megnyitásáról és kezeléséről, valamint az 1918/2006/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikke a)–e) pontjára,
   mivel:
   
               (1)
            
            
               Az (EU) 2016/580 európai parlamenti és tanácsi rendelet (2) 1. cikke értelmében 2016 és 2017 tekintetében 35 000 tonna mennyiségre vonatkozó éves vámmentes vámkontingens nyílik meg a 1509 10 10 és a 1509 10 90 KN-kód alá besorolt, Tunéziából származó szűz olívaolaj Unióba történő behozatalára.
            
         
               (2)
            
            
               Az egyrészről az Európai Közösségek és azok tagállamai, másrészről a Tunéziai Köztársaság közötti társulás létrehozásáról szóló euro-mediterrán megállapodás (3) 1. jegyzőkönyvének 3. cikke, amelyet az egyrészről az Európai Közösségek és azok tagállamai, másrészről a Tunéziai Köztársaság közötti társulás létrehozásáról szóló euro-mediterrán megállapodáshoz csatolt, a Ciprusi Köztársaság, a Cseh Köztársaság, az Észt Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovák Köztársaság és a Szlovén Köztársaság Európai Unióhoz történő csatlakozásának figyelembevétele céljából aláírt, a 2005/720/EK tanácsi határozattal (4) jóváhagyott jegyzőkönyv (5) 3. cikkének (1) bekezdése módosított, nulla százalékos, 56 700 tonna mennyiségre vonatkozó vámkontingenst nyit meg a teljes egészében Tunéziában előállított és Tunéziából közvetlenül az Unióba szállított, a 1509 10 10 és a 1509 10 90 KN-kód alá tartozó olívaolaj behozatalára. Az említett vámkontingens megnyitásáról és kezeléséről az 1918/2006/EK bizottsági rendelet (6) rendelkezik.
            
         
               (3)
            
            
               Az egységesség érdekében helyénvaló, hogy a 35 000 tonna mennyiségre vonatkozó ideiglenes vámkontingens kezelése az 56 700 tonna mennyiségre vonatkozó állandó vámkontingens kezelésével megegyező módon történjen.
            
         
               (4)
            
            
               Az 1345/2005/EK (7), az 1301/2006/EK (8) és a 376/2008/EK (9) bizottsági rendelet az e rendeletben meghatározott további feltételek és eltérések sérelme nélkül alkalmazandó.
            
         
               (5)
            
            
               Amennyiben e rendelet másképpen nem rendelkezik, az 1918/2006/EK rendeletnek az értesítésekre és az engedélyek kiállítására vonatkozó követelményeket, a behozatali engedélyek érvényességének időtartamát és a biztosíték összegét meghatározó 3. cikke alkalmazandó.
            
         
               (6)
            
            
               Annak érdekében, hogy a gazdasági szereplők a Tunéziából származó szűz olívaolaj behozatalára vonatkozó vámkontingenseket rugalmasabb módon használhassák fel, az értesítések KN-kódok szerinti felosztására vonatkozó kötelezettséget el kell törölni. Az 1918/2006/EK rendeletet ezért ennek megfelelően módosítani kell.
            
         
               (7)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
         ELFOGADTA EZT A RENDELETET:
   1. cikk
   Amennyiben e rendelet másképp nem rendelkezik, az 1345/2005/EK, az 1301/2006/EK és a 376/2008/EK rendelet, valamint az 1918/2006/EK rendelet 3. cikke alkalmazandó.
   2. cikk
   (1)   2016-ra és 2017-re vonatkozóan, az e rendeletben foglalt feltételek mellett egy 09.4033 tételszámot viselő éves vámmentes vámkontingens (a továbbiakban: ideiglenes vámkontingens) nyílik meg a teljes egészében Tunéziában előállított és Tunéziából közvetlenül az Unióba szállított, a 1509 10 10 és a 1509 10 90 KN-kód alá tartozó olívaolaj behozatalára. Az ideiglenes vámkontingens 35 000 tonna évenkénti mennyiségre vonatkozik.
   (2)   Az ideiglenes vámkontingens kizárólag azután tehető elérhetővé, hogy az 1918/2006/EK rendelet 2. cikkében előírt, 09.4032 tételszámot viselő teljes éves vámkontingenst már kiosztották.
   (3)   Az ideiglenes vámkontingenst minden évben január 1-jén kell megnyitni. A 2016-os évet illetően ugyanakkor az ideiglenes vámkontingens megnyitása az e rendelet hatálybalépésétől 2016. december 31-ig tartó időszakra vonatkozóan történik.
   3. cikk
   Az ideiglenes vámkontingensre vonatkozó engedélykérelmek a 09.4032 tételszámot viselő vámkontingensre vonatkozó kérelmek benyújtásának felfüggesztéséről szóló végrehajtási aktus hatálybalépését követő első hétfőtől vagy első keddtől fogadhatók el.
   A 2016-os évet illetően az ideiglenes vámkontingensre vonatkozó engedélykérelmek az e rendelet hatálybalépését követő első hétfőtől vagy első keddtől fogadhatók el.
   4. cikk
   Az 1918/2006/EK rendelet 3. cikke (2) bekezdésének második mondatát el kell hagyni.
   5. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. április 19-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      (2)  Az Európai Parlament és a Tanács 2016. április 13-i (EU) 2016/580 rendelete a Tunéziai Köztársaságra vonatkozó sürgősségi autonóm kereskedelmi intézkedések bevezetéséről (HL L 102., 2016.4.18., 1. o.).
   
      (3)  HL L 97., 1998.3.30., 2. o. Az utoljára a 2006/612/EK tanácsi határozattal (HL L 260., 2006.9.21., 1. o.) módosított megállapodás.
   
      (4)  HL L 278., 2005.10.21., 3. o.
   
   
      (5)  A Tanács 2005. szeptember 20-i 2005/720/EK határozata az egyrészről az Európai Közösségek és tagállamaik, másrészről a Tunéziai Köztársaság közötti társulás létrehozásáról szóló euro-mediterrán megállapodás jegyzőkönyvének a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovén Köztársaság és a Szlovák Köztársaság Európai Unióhoz történő csatlakozásának figyelembevétele céljából történő megkötéséről (HL L 278., 2005.10.21., 1. o.).
   
      (6)  A Bizottság 2006. december 20-i 1918/2006/EK rendelete a Tunéziából származó olívaolaj vámkontingenseinek megnyitásáról és kezeléséről (HL L 365., 2006.12.21., 84. o.).
   
      (7)  A Bizottság 2005. augusztus 16-i 1345/2005/EK rendelete az olívaolaj-ágazatban a behozatali engedélyek rendszerének alkalmazására vonatkozó részletes szabályokról (HL L 212., 2005.8.17., 13. o.).
   
      (8)  A Bizottság 2006. augusztus 31-i 1301/2006/EK rendelete az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról (HL L 238., 2006.9.1., 13. o.).
   
      (9)  A Bizottság 2008. április 23-i 376/2008/EK rendelete a mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról (HL L 114., 2008.4.26., 3. o.).